NASA Yerning 2020-yildagi eng yaxshi suratlarini e’lon qildi

NASA’ning Lindon Jonson nomidagi kosmik markazi Xalqaro kosmik stansiyada ishlaydigan astronavtlar tomonidan olingan Yerning eng yaxshi 20 ta suratini e’lon qildi. Suratlar qisqa video tarzida taqdim etilgan.

“Xalqaro kosmik stansiyada yashaydigan va ishlaydigan ayol hamda erkaklar har yili sayyorani minglab marotaba suratga oladi, shu sababli NASA’ning Jonson nomidagi kosmik markazi Yerni tadqiq etish bo‘limidan 2020-yil davomida olingan eng yaxshi suratlarni taqdim etishni so‘radik”, — deyiladi rolik ostidagi izohda.

Avvalroq NASA bunga qadar faqat olimlar ko‘ra olgan yangi kosmik suratlarni e’lon qilgan edi.